راشد خان
راشد خان ارمان چې په راشد خان هم مشهور دی د افغانستان د کرکټ ځوان او با استعداده لوبغاړی دی. د ١٩٩٨ کال د سپټمبر په ٢٠مه په ننګرهار کې زېږېدلی دی. نوموړي تر دې مهاله د افغانستان لپاره له ١٩ کلنو په کم عمره لوبډلې او د هېواد په ملي لوبډلې کې ډېر ښه ځلېدلی دی. له هېواده بهر يې د هند په سوداګريزو سياليو کې د سن رايزز حيدر اباد لپاره لوبیږي، او د بنګله دېش په سوداګريزو سياليو کې يې د کوملي وکټورين په ګټه لوبېدلی دی، چې نړۍ ورته ګوته په غاښ ده. نوموړی په ښي لاس توپ اچونه کوي او په لوبډله کې د بالر په توګه ځای لري، که څه هم نوموړی په توپوهنه کې هم له چا وروسته نه دی. سرچینې